افغانیستان-دا "طالبان" دؤیوشچولری طرفیندن کندز ویلایتینده یئرلشن حربی و پولیس منطقه‌لرینه هوجوم ائدیلیب.
کندز ویلایتی‌نین والی‌لیگی‌نین سؤزچوسو عصمت الله مرادی کئچیردیگی مطبوعات کنفرانسیندا بیلدیریب کی، هوجوم نتیجه‌سینده تهلوکه‌سیزلیک قوه‌لری‌نین 14 امکداشی اؤلدورولوب.
او علاوه ائدیب کی، حادثه زامانی داها 2 نفر خسارت آلیب.
"ترورچولار دا ایتکی وئریب. بئله کی، 3 ترورچو محو ائدیلیب، 4 ترورچو ایسه یارالانیب"، - دئیه عصمت الله مرادی وورغولاییب.
"طالبان" ایسه سلاحلی هوجوم زامانی تهلوکه‌سیزلیک قوه‌لری‌نین 19 امکداشی‌نین اؤلدورولدوگو آچیقلاییب.
